
[bookmark: _GoBack]la proiectul hotărârii Guvernului pentru modificarea Hotărârii Guvernului nr. 123/2026 cu privire la aprobarea Conceptului Sistemului informațional „Registrul de stat al achizițiilor publice” (e-Achiziții)

	CONSULTARE PREALABILĂ

	Proiect de modificare HG nr. 123/2026
1.1.1. se completează cu punctele 31 și 32, cu următorul cuprins:
„31. Crearea Sistemului informaţional ”Registrul de stat al achiziţiilor publice” (e-Achiziţii) se va asigura din contul mijloacelor financiare alocate anual de la bugetul de stat Ministerului Finanțelor pentru Instituția Publica Centrul de Tehnologii Informaționale în Finanțe.
HG nr. 123/2026
4. Dezvoltarea, administrarea şi mentenanţa Sistemului informaţional "Registrul de stat al achiziţiilor publice" (e-Achiziţii) se vor asigura din contul şi în limitele mijloacelor financiare aprobate anual în bugetul autorităţilor/instituţiilor responsabile sau din alte surse neinterzise de lege.
	Agenția de Guvernare Electronică (scrisoare nr. 3007-290 din 22.09.2026)
	1
	Cu referire la pct. 1.1.1 al proiectului, semnalăm că pct. 3¹ propus instituie o regulă de finanțare a creării sistemului, fără a fi corelat cu pct. 4 din Hotărârea Guvernului nr. 123/2026, potrivit căruia dezvoltarea, administrarea și mentenanța sistemului se asigură din contul și în limitele mijloacelor financiare aprobate anual în bugetul autorităților/instituțiilor responsabile sau din alte surse neinterzise de lege. Solicităm delimitarea expresă a sferelor de aplicare a celor două norme. Alternativ, recomandăm comasarea prevederilor propuse la pct. 3¹ cu cele de la pct. 4 în vigoare.
	Se acceptă
Se propune următoare formulare:
1.1.1. pct. 4 va avea următorul cuprins: 
„4. Crearea, dezvoltarea, administrarea şi mentenanţa Sistemului informaţional ”Registrul de stat al achiziţiilor publice” (e-Achiziţii) se va asigura din contul mijloacelor financiare alocate anual de la bugetul de stat Ministerului Finanțelor pentru Instituția Publica Centrul de Tehnologii Informaționale în Finanțe.”
1.1.2. se completează cu punctul 41, cu următorul cuprins:
„41. Instituţia Publică Centrul de Tehnologii Informaţionale în Finanţe va asigura crearea Sistemului informaţional ”Registrul de stat al achiziţiilor publice” (e-Achiziţii) şi va transmite soluţia creată Ministerului Finanțelor în conformitate cu prevederile Hotărârii Guvernului nr.901/2015 pentru aprobarea Regulamentului cu privire la modul de transmitere a bunurilor proprietate publică.”


	Proiect de modificare HG nr. 123/2026
1.2.5. punctul 51 va avea următorul cuprins:
„51. SI RSAP (e-Achiziţii) este găzduit pe platforma tehnologică a posesorului și este compatibil cu platforma de găzduire bazată pe tehnologii de tip container”;
	
	2
	În urma analizei modificărilor propuse Hotărârii Guvernului nr. 123/2026 privind Conceptul SI „Registrul de stat al achizițiilor publice” (e-Achiziții), constatăm că se exclude găzduirea sistemului pe platforma tehnologică guvernamentală comună MCloud, în favoarea platformei tehnologice a posesorului.
O asemenea soluție nu poate fi acceptată conform cadrului normativ în vigoare. Potrivit pct. 4 subpct. 1) din Hotărârea Guvernului nr. 128/2014, autoritățile și instituțiile vizate de această normă vor găzdui sistemele informaționale existente și cele noi pe platforma tehnologică guvernamentală comună MCloud, cu excepția cazurilor expres prevăzute de actele normative. Totodată, subpct. 3) al aceluiași punct obligă aceste entități să reutilizeze MCloud și să nu admită crearea unor noi infrastructuri proprii centralizate de servere și echipamente de stocare, inclusiv procurarea licențelor pentru componentele software ale infrastructurilor nou-create.
Ministerul Finanțelor și structurile organizaționale din sfera sa de competență sunt, suplimentar, incluse în Anexa nr. 4 la Hotărârea Guvernului nr. 414/2018 în lista entităților ale căror centre de date sunt supuse consolidării prioritare în MCloud, precum și în Anexa nr. 1 la Hotărârea Guvernului nr. 823/2020. Prin urmare, pentru aceste entități direcția stabilită expres de cadrul normativ este consolidarea infrastructurii în MCloud, iar nu dezvoltarea unei infrastructuri paralele proprii.
Nici regimul tranzitoriu prevăzut la pct. 3 subpct. 1) și 5) din Hotărârea Guvernului nr. 823/2020, în redacția Hotărârii Guvernului nr. 192/2026, nu poate constitui temei pentru soluția propusă. Acesta permite, până la 31.12.2028, achiziționarea anumitor echipamente exclusiv pentru asigurarea continuității proceselor critice pe durata pregătirii integrării, cu transmiterea ulterioară a echipamentelor către Instituția Publică „Serviciul Tehnologia Informației și Securitate Cibernetică”. Regimul respectiv are caracter tranzitoriu și nu instituie o excepție pentru proiectarea și găzduirea permanentă a unui sistem informațional nou în afara MCloud. SI RSAP este un sistem nou, a cărui punere în exploatare este preconizată pentru 1 ianuarie 2028.
Semnalăm, suplimentar, că specificațiile tehnice elaborate pentru dezvoltarea SI RSAP (e-Achiziții), coordonate prin avizul AGE nr. 3011-865 din 03.11.2025, stabilesc ca cerință obligatorie, în capitolul privind cerințele nefuncționale de desfășurare, găzduirea soluției pe platforma tehnologică guvernamentală comună (MCloud). Anexa aceluiași document, la
descrierea platformei MCloud, reia politica de utilizare prioritară a platformei comune instituită prin Hotărârea Guvernului nr. 128/2014 și conchide că SI RSAP (e-Achiziții) urmează a fi găzduit în MCloud.
În aceste condiții, modificarea pct. 51 în sensul găzduirii SI RSAP pe platforma tehnologică a posesorului contravine pct. 4 subpct. 1) și 3) din Hotărârea Guvernului nr. 128/2014 și nu poate fi susținută și solicităm menținerea soluției prevăzute de Conceptul în vigoare privind găzduirea SI RSAP pe platforma tehnologică guvernamentală comună MCloud și retragerea modificării propuse la pct. 51.
	Se acceptă, pct. 1.2.5. a fost exclus.

	HG nr. 123/2026
48. SI RSAP (e-Achiziţii) va interacţiona cu următoarele platforme şi sisteme informaţionale partajate:
48.1. platforma de interoperabilitate (MConnect) – pentru schimbul de date cu alte sisteme informaţionale şi registre de stat, inclusiv prin componenta MConnect Events, în vederea schimbului de evenimente şi a sincronizării aproape în timp real, în condiţiile cerinţelor tehnice stabilite de către Agenţia de Guvernare Electronică;
48.2. serviciul electronic guvernamental integrat de semnătură electronică (MSign) – pentru semnarea documentelor electronice;
48.3. serviciul electronic guvernamental de autentificare şi control al accesului (MPass) – pentru autentificarea şi controlul accesului în cadrul SI RSAP (e-Achiziţii);
48.4. serviciul electronic guvernamental de jurnalizare (MLog) – pentru asigurarea evidenţei operaţiilor (evenimentelor) produse în cadrul SI RSAP (e-Achiziţii);
48.5. serviciul electronic guvernamental de notificare (MNotify) – pentru notificarea utilizatorilor;
48.6. serviciul guvernamental de plăţi electronice (MPay) – pentru a procesa plăţile legate de achiziţii (garanţie pentru ofertă, garanţie de bună execuţie, taxă de stat pentru depunerea contestaţiilor etc.);
48.7. platforma de găzduire şi partajare a documentelor (MDocs) – pentru stocarea şi partajarea documentelor din cadrul SI RSAP (e-Achiziţii);
48.8. portalul guvernamental unic de date deschise (www.date.gov.md)  – pentru publicarea datelor aferente procedurilor de achiziţii din cadrul SI RSAP (e-Achiziţii).
	
	3
	Pct. 48 din Concept enumeră platformele și sistemele informaționale partajate cu care SI RSAP (e-Achiziții) urmează să interacționeze. Totodată, pct. 56 din Concept face trimitere la Hotărârea Guvernului nr. 677/2025 privind Portalul guvernamental integrat EVO.
Potrivit pct. 1 și 2 din Hotărârea Guvernului nr. 677/2025, accesul la serviciile publice electronice prestate prin intermediul resurselor și sistemelor informaționale de stat se consolidează prin Portalul guvernamental integrat EVO. Astfel, în măsura în care SI RSAP va furniza servicii electronice destinate persoanelor fizice sau unităților de drept, Conceptul urmează să prevadă interoperabilitatea cu Portalul guvernamental integrat EVO, în condițiile cadrului normativ aplicabil.
În consecință, propunem completarea pct. 48 cu următorul subpunct:
„48.9. Portalul guvernamental integrat EVO - pentru asigurarea accesului consolidat la serviciile electronice furnizate prin intermediul SI RSAP (e-Achiziții).”
	Se acceptă 
Proiectul a fost completat cu următorul text:
1.2.11. punctul 48 se completează cu subpunctul 48.9., cu următorul cuprins:
„48.9. Portalul guvernamental integrat EVO - pentru asigurarea accesului consolidat la serviciile electronice furnizate prin intermediul SI RSAP (e-Achiziții).”



	HG nr. 123/2026
În contextul HG

	
	4
	În perspectiva aderării Republicii Moldova la Uniunea Europeană, considerăm necesară proiectarea SI RSAP astfel încât acesta să poată susține cerințele care vor deveni aplicabile procedurilor de achiziții publice în cadrul portalului digital unic.
În proces de promovare se află proiectul de lege pentru modificarea Legii nr. 234/2021 cu privire la serviciile publice (număr unic 366/MDED/AGE/2026), elaborat de Ministerul Dezvoltării Economice și Digitalizării în comun cu AGE. Proiectul asigură aplicarea parțială a Regulamentului (UE) 2018/1724 și a Regulamentului de punere în aplicare (UE) 2020/1121, instituind Portalul guvernamental integrat EVO ca portal web național cu relevanță primară în raport cu portalul digital unic și reglementând utilizarea procedurilor de către utilizatorii transfrontalieri, precum și aplicarea principiului „doar o singură dată”.
Proiectul include expres, printre procedurile care urmează a fi puse la dispoziția utilizatorilor transfrontalieri, procedurile privind achizițiile publice și cele privind achizițiile efectuate de entitățile care activează în sectoarele apei, energiei, transporturilor și serviciilor poștale. În consecință, SI RSAP se va număra printre sistemele informaționale vizate direct de acest cadru. Proiectul prevede, de asemenea, colectarea statisticilor privind vizitele utilizatorilor,
cu garantarea anonimității, și punerea la dispoziție a unui instrument de formulare a observațiilor de către utilizatori.
Intrarea în vigoare este diferențiată. Dispozițiile care presupun conexiunea efectivă la portalul digital unic, inclusiv cele referitoare la utilizatorii transfrontalieri și la principiul „doar o singură dată” pentru procedurile de achiziții, urmează să se aplice de la data aderării Republicii Moldova la Uniunea Europeană sau, după caz, de la data dobândirii accesului la mecanismele relevante ale Uniunii Europene în temeiul unui acord aplicabil. În schimb, obligațiile privind statisticile de utilizare și instrumentul de formulare a observațiilor, prevăzute la art. 30¹² și 30¹³ din Legea nr. 234/2021 în redacția proiectului, urmează să devină aplicabile potrivit regulii generale de intrare în vigoare, cu excepția componentelor care presupun conexiunea la portalul digital unic.
Având în vedere că punerea în exploatare a SI RSAP este preconizată pentru 1 ianuarie
2028, recomandăm ca cerințele privind statisticile de utilizare, mecanismul de feedback al utilizatorilor și pregătirea pentru accesul transfrontalier să fie prevăzute încă din faza de proiectare, pentru a evita intervenții ulterioare asupra unei soluții deja realizate.
	Se acceptă
Se va întroduce cerință respectivă în sarcina tehnică a SI RSAP (e-Achiziţii).

	HG nr. 123/2026
În contextul HG

	
	5
	5. Suplimentar, propunem valorificarea SI RSAP pentru executarea, prin mijloace electronice, a obligațiilor deja instituite în domeniul coordonării achizițiilor de tehnologii informaționale și comunicații. Obiectivul este asigurarea trasabilității dintre poziția relevantă pentru achiziția TIC, avizul AGE și procedura de achiziție inițiată în SI RSAP, prin preluarea ori înregistrarea exclusiv a datelor strict necesare acestui scop.
Potrivit pct. 3 din Hotărârea Guvernului nr. 544/2019, Ministerul Finanțelor aprobă spre finanțare doar propunerile de buget pentru domeniul tehnologiei informației și comunicațiilor consultate și avizate pozitiv de AGE. Pct. 4 subpct. 5) prevede coordonarea și avizarea planurilor generale de achiziții TIC și a modificărilor acestora, iar pct. 8 subpct. 3) din Metodologia aprobată prin aceeași hotărâre impune coordonarea cu AGE a documentației aferente înainte de lansarea procesului de achiziție. În prezent, aceste obligații sunt executate prin corespondență, ceea ce îngreunează legătura dintre avizul AGE și procedura efectiv inițiată.
Specificările tehnice ale SI e-Achiziții coordonate prin avizul AGE nr. 3011-865 din 03.11.2025 prevăd deja un mecanism de coordonare prealabilă, bazat pe configurarea corespondenței dintre codul din Vocabularul comun al achizițiilor publice și autoritatea de coordonare competentă, precum și rolul unei autorități specializate de coordonare. Conceptul aprobat prin Hotărârea Guvernului nr. 123/2026 nu reflectă însă acest rol și nu descrie etapa de coordonare externă. Este necesară, prin urmare, corelarea Conceptului cu funcționalitatea deja prevăzută în documentația tehnică, fără a transforma SI RSAP într-un sistem de planificare bugetară.
Mecanismul propus trebuie să funcționeze prin interoperabilitate: datele privind poziția TIC și statutul avizării acesteia se preiau din Sistemul informațional „Planificarea bugetului” al Ministerului Finanțelor, iar SI RSAP păstrează identificatorii și legăturile necesare pentru
asocierea cu procedura de achiziție, coordonarea documentației aferente și transmiterea statutului relevant către Sistemul informațional integrat al finanțelor publice. Pentru procedurile realizate în afara SI RSAP, sistemul trebuie să permită înregistrarea datelor minime necesare pentru trasabilitatea avizului și a contractului, fără condiționarea inițierii unei proceduri în sistem.
În acest sens, Conceptul urmează să fie completat după cum urmează:
	Se acceptă
Proiectul se completează cu următorul punct:
22.10 supraveghere și coordonarea. SI RSAP (e-Achiziţii) oferă instrumente și funcționalități pentru exercitarea atribuțiilor de supraveghere și coordonare, în conformitate cu competențele stabilite prin cadrul normativ special.


	HG nr. 123/2026
23. SI RSAP (e-Achiziţii) include următoarele contururi funcţionale de bază şi este prezentat în figura 1:
23.2. conturul "Realizarea achiziţiilor" include:
23.2.1. alegerea cadrului legal aplicabil procedurii de achiziţie;
23.2.2. pregătirea şi publicarea documentaţiei de atribuire;
23.2.3. clarificările şi comunicările;
23.2.4. depunerea ofertelor;
23.2.5. deschiderea ofertelor;
23.2.6. verificarea situaţiilor privind conflictele de interese;
23.2.7. verificarea completitudinii şi integrităţii ofertelor;
23.2.8. calificarea, excluderea şi selecţia;
23.2.9. evaluarea conformităţii tehnice;
23.2.10. evaluarea financiară;
23.2.11. formarea clasamentului şi determinarea ofertei câştigătoare;
	
	5.1.
	Punctul 23.2 se completează cu subpunctul 23.2.12, cu următorul cuprins:
„23.2.12. coordonarea documentației aferente procedurilor de achiziții în domeniul tehnologiei informației și comunicațiilor, în condițiile cadrului normativ aplicabil, cu înregistrarea avizului
la nivelul procedurii și asocierea acestuia cu datele privind poziția TIC relevantă.”
	Se acceptă parțial
Subpunctul 23.2.2. a fost modificat:
23.2.2. pregătirea şi publicarea documentaţiei de atribuire, inclusiv coordonarea cu autoritățile care au atribuții de supraveghere și coordonare în conformitate cu competențele stabilite prin cadrul normativ special;


	HG nr. 123/2026
34. În sensul art.7 alin.(2) lit.e) din Legea nr.467/2003 cu privire la informatizare şi la resursele informaţionale de stat, registratorii în cadrul SI RSAP (e-Achiziţii) sunt utilizatorii autorizaţi care introduc şi/sau actualizează datele în SI RSAP (e-Achiziţii), după cum urmează:
34.1. autorităţile/entităţile contractante – pentru datele şi documentele aferente planificării, iniţierii, desfăşurării şi finalizării procedurilor de achiziţii;
34.2. operatorii economici – pentru datele şi documentele aferente participării la proceduri (inclusiv ofertele şi informaţiile conexe), în condiţiile legii;
34.3. Agenţia Achiziţii Publice, care are atribuţii de administrare, monitorizare, supervizare şi confirmare a corectitudinii informaţiilor înregistrate;
34.4. Autoritatea Naţională pentru Soluţionarea Contestaţiilor – pentru datele şi documentele aferente contestaţiilor, în limitele competenţelor legale.
	
	5.2.
	Punctul 34 se completează cu subpunctul 34.5, cu următorul cuprins:
„34.5. Instituția Publică „Agenția de Guvernare Electronică” – pentru avizele emise asupra documentației aferente procedurilor de achiziții în domeniul tehnologiei informației și comunicațiilor și pentru datele privind statutul coordonării, în limitele atribuțiilor stabilite prin Hotărârea Guvernului nr. 544/2019.”
	Se acceptă parțial,
Proiectul a fost completat cu subpunctul 34.5, cu următorul conținut:
„34.5. Autoritățile care au atribuții de supraveghere și coordonare în conformitate cu competențele stabilite prin cadrul normativ special.”


	HG nr. 123/2026
Capitolul V
STRUCTURA ORGANIZAŢIONALĂ A SI RSAP (E-ACHIZIŢII)

	
	5.3.
	Capitolul V se completează cu punctul 35¹, cu următorul cuprins:
„35¹. Instituția Publică „Agenția de Guvernare Electronică” exercită, prin intermediul SI RSAP (e-Achiziții), funcționalitățile necesare coordonării documentației aferente procedurilor de achiziții în domeniul tehnologiei informației și comunicațiilor, în limitele sferei de aplicare prevăzute de Metodologia aprobată prin Hotărârea Guvernului nr. 544/2019. Datele privind planificarea și avizarea pozițiilor TIC se preiau, după caz, din Sistemul informational „Planificarea bugetului” al Ministerului Finanțelor.”
	Nu se acceptă
Propunerea repetă prevederile deja incluse în punctele și subpunctele 22.10, 23.2.2 și 34.5
SI RSAP (e-Achiziții) va fi consummator de date din sistemul SI „Trezoreria” care dispune de datele cele mai detaliate privind liniile bugetare aprobate și nu va avea conexiune directă cu SI „Planificarea bugetului”. Tot odată din motivul că SI „Planificarea bugetului” nu dispune de funcționalități privind avizarea pozițiilor TIC, propunerea va fi redicționată conform competenței.

	HG nr. 123/2026
37. Utilizatorii SI RSAP (e-Achiziţii) sunt:
37.1. utilizatorul public – orice utilizator de internet care poate accesa datele publice informative, depersonalizate şi statistice;
37.2. reprezentanţii autorităţilor/entităţilor contractante – utilizatori autentificaţi care iniţiază şi gestionează procedurile de achiziţii, introducând date despre planuri, contracte şi executare;
37.3. reprezentanţii operatorilor economici – utilizatori autentificaţi care depun oferte, cereri de participare şi documente aferente procedurilor de achiziţii;
37.4. personalul Agenţiei Achiziţii Publice – utilizatori autentificaţi care configurează monitorizarea, indicatorii de risc şi supraveghează conformitatea procedurilor;
37.5. personalul Autorităţii Naţionale pentru Soluţionarea Contestaţiilor – utilizatori autentificaţi care gestionează şi soluţionează contestaţiile, înregistrând deciziile în SI RSAP (e-Achiziţii);
37.6. reprezentanţii organismelor de supraveghere şi control – utilizatori autentificaţi care accesează datele pentru audit şi investigaţii (de exemplu, Curtea de Conturi, Centrul Naţional Anticorupţie etc.);
37.7. personalul Instituţiei Publice Centrul de Tehnologii Informaţionale în Finanţe (administratorul tehnic al SI RSAP (e-Achiziţii)) – utilizator autentificat care gestionează configuraţiile, securitatea şi integrările cu platforme guvernamentale.
	
	5.4.
	Punctul 37 se completează cu subpunctul 37.8, cu următorul cuprins:
„37.8. reprezentanții Instituției Publice „Agenția de Guvernare Electronică” – utilizatori autentificați prin intermediul serviciului guvernamental de autentificare și control al accesului (MPass) care examinează documentația aferentă procedurilor de achiziții TIC, înregistrează
avizele corespunzătoare și consultă datele necesare privind statutul coordonării pozițiilor TIC, în limitele atribuțiilor legale.”
	Se acceptă parțial
Punctul 37.6 a fost completat și va avea următorul cuprins:
37.6. reprezentanţii organismelor de supraveghere, coordonare şi control – utilizatori autentificaţi care accesează datele pentru audit, coordonare/avizare şi investigaţii (de exemplu, Curtea de Conturi, Centrul Naţional Anticorupţie, Agenția de Guvernare Electronică etc.);


	HG nr. 123/2026
42. Obiectele informaţionale sunt determinate de destinaţia SI RSAP (e-Achiziţii) şi includ:
42.1. autoritatea/entitatea contractantă;
42.2. operatorul economic;
42.3. concesionarul;
42.4. planul de achiziţii;
42.5. procedura de achiziţie;
42.6. concesiunea de lucrări şi de servicii;
42.7. oferta;
42.8. decizia de atribuire sau de anulare;
42.9. contestaţia;
42.10. decizia de soluţionare a contestaţiei;
42.11. contractul;
42.12. raportul de monitorizare.
	
	5.5.
	Punctul 42 se completează cu subpunctele 42.13 și 42.14, cu următorul cuprins:
„42.13. date privind coordonarea poziției de achiziție în domeniul tehnologiei informației și comunicațiilor, preluate din Sistemul informațional „Planificarea bugetului”;
42.14. avizul Instituției Publice „Agenția de Guvernare Electronică” asupra documentației aferente procedurii de achiziție.”
	Se acceptă parțial
Punctul 42 se completează cu subpunctul 42.13. cu următorul cuprins:
„42.13. aviz/notificare privind coordonarea/avizarea planului de achiziții, documentației de atribuire.”;
SI RSAP (e-Achiziții) va fi consummator de date din sistemul SI „Trezoreria” care dispune de datele cele mai detaliate privind liniile bugetare aprobate și nu va avea conexiune directă cu SI „Planificarea bugetului”. Tot odată din motivul că SI „Planificarea bugetului” nu dispune de funcționalități privind avizarea pozițiilor TIC, propunerea va fi redicționată conform competenței.

	HG nr. 123/2026
43. Evidenţa fiecărui obiect informaţional se efectuează în baza identificatorului unic aferent acestuia. În SI RSAP (e-Achiziţii) se utilizează următorii identificatori ai obiectelor informaţionale:

	
	5.6.
	Punctul 43 se completează cu subpunctele 43.13 și 43.14, cu următorul cuprins:
„43.13. identificatorul datelor privind coordonarea poziției TIC este constituit din identificatorul preluat din Sistemul informațional „Planificarea bugetului” sau dintr-un identificator de legătură generat de SI RSAP, după caz;
43.14. identificatorul obiectului informațional „Avizul Instituției Publice „Agenția de Guvernare Electronică” este constituit dintr-un număr unic generat automat de SI RSAP la înregistrarea avizului și asociat procedurii de achiziție și, după caz, poziției TIC relevante.”
Avizul urmează să fie semnat prin serviciul guvernamental integrat de semnătură
electronică MSign, prevăzut la pct. 48.2 din Concept, iar documentul electronic semnat să poată fi păstrat și partajat prin platforma prevăzută la pct. 48.7. Modificarea Hotărârii Guvernului nr. 544/2019 va trebui să stabilească, în mod corespunzător, circuitul electronic de emitere și efectele
avizului.
	Se acceptă parțial
Puncul 43 se completează cu subpunctul 43.13, cu următorul cuprins:
43.13. identificatorul obiectului informaţional "Avizul/notificarea de coordonare" este constituit dintr-un număr de identificare unic, generat automat de SI RSAP (e-Achiziţii), la momentul elaborării şi înregistrării avizului/notificării de către autoritatea de coordonare sau supraveghere.


	HG nr. 123/2026
46. Scenariile comportamentului fiecărui obiect informaţional luat în considerare în SI RSAP (e-Achiziţii) reprezintă lista evenimentelor aferente obiectelor informaţionale gestionate de sistem:
	
	5.7.
	Punctul 46 se completează cu subpunctele corespunzătoare prin care se stabilește luarea în evidență a datelor prevăzute la subpct. 42.13 la momentul preluării acestora din Sistemul informațional „Planificarea bugetului”, iar a obiectului prevăzut la subpct. 42.14 la înregistrarea
avizului de către reprezentantul AGE.
	Nu se acceptă
SI RSAP (e-Achiziții) va fi consummator de date din sistemul SI „Trezoreria” care dispune de datele cele mai detaliate privind liniile bugetare aprobate și nu va avea conexiune directă cu SI „Planificarea bugetului”. Tot odată din motivul că SI „Planificarea bugetului” nu dispune de funcționalități privind avizarea pozițiilor TIC, propunerea va fi redicționată conform competenței.

	HG nr. 123/2026
47. Datele (atributele) obiectelor informaţionale cuprinse în SI RSAP (e-Achiziţii) şi care le caracterizează sunt următoarele:

	
	5.8.
	Punctul 47 se completează cu structura datelor aferente subpct. 42.13 și 42.14,
incluzând cel puțin:
„identificatorul poziției TIC și al procedurii de achiziție; autoritatea responsabilă; codul din Vocabularul comun al achizițiilor publice; valoarea relevantă; statutul coordonării; numărul și data avizului; identitatea semnatarului și temeiul împuternicirii; motivarea deciziei; legătura
către documentul semnat electronic; istoricul modificărilor; precum și, pentru procedurile realizate în afara SI RSAP, datele minime ale contractului necesare asigurării trasabilității.”
	Se acceptă
Punctul 47 se completează cu subpunctul 47.13, cu următorul conținut:
47.13. datele privind "Avizul/notificarea de coordonare":
47.13.1. ID-ul unic al avizului/notificării;
47.13.2. procedura sau contractul monitorizat;
47.13.3. data generării;
47.13.4. conţinutul observaţiilor, recomandărilor şi concluziilor;
47.13.5. indicatorii de risc identificaţi;
47.13.6. alte date relevante.

	HG nr. 123/2026
47. Datele (atributele) obiectelor informaţionale cuprinse în SI RSAP (e-Achiziţii) şi care le caracterizează sunt următoarele:
47.5. datele privind "Procedura de achiziţie":
47.5.1. ID-ul unic al procedurii;
47.5.2. legătura cu planul de achiziţii;
47.5.3. provenienţa mijloacelor financiare;
47.5.4. tipul procedurii de atribuire;
47.5.5. obiectul achiziţiei;
47.5.6. valoarea estimată;
47.5.7. termenele şi datele-limită;
47.5.8. documentaţia procedurii;
47.5.9. stadiul procedurii;
47.5.10. istoricul modificărilor;
47.5.11. alte date relevante;
	
	5.9.
	Punctul 47.5 se completează cu date privind statutul coordonării poziției TIC asociate
procedurii de achiziție și statutul avizării documentației aferente procedurii.
	Nu se acceptă
Propunerea repetă datele incluse în subpunctul 47.13.

	HG nr. 123/2026
44. Pentru preluarea datelor relevante procesului de achiziţii şi disponibile în cadrul sistemelor informaţionale ale furnizorilor de date, SI RSAP (e-Achiziţii) interacţionează prin intermediul platformei de interoperabilitate (MConnect) cu următoarele resurse informaţionale:
44.6. Sistemul informaţional integrat al finanţelor publice (SIIFP) – pentru transmiterea informaţiilor privind contractele încheiate, inclusiv valoarea, obiectul şi stadiul execuţiei acestora, precum şi preluarea informaţiilor actualizate privind liniile bugetare ale autorităţilor contractante, cum ar fi alocările financiare, codurile bugetare şi disponibilităţile de fonduri;
	
	5.10
	Punctul 44.6 se completează în vederea transmiterii către Sistemul informațional
integrat al finanțelor publice a statutului relevant al coordonării pentru aplicarea Hotărârii Guvernului nr. 544/2019 și, după caz, a datelor necesare înregistrării contractelor aferente achizițiilor TIC.
	Nu se acceptă
În lipsa avizului pozitiv a AGE la planul de achiziții, AC nu va avea posibilitatea de a iniția achiziția, iar în cazul lipsei avizului pozitiv pe documentația de atribuire nu va fi publicat anunțul de participare, respectiv SI RSAP va bloca orice intenție de a efectua o achiziție contrar recomandărilor AGE. Prevederile nu se vor răsfrînge asupra procesului de planificare bugetară unde va fi nevoie de dezvoltat funcționalități de coordonare nemijlocit în SI „Planificarea bugetului”.

	HG nr. 123/2026
Capitolul IV
SPAŢIUL FUNCŢIONAL AL SI RSAP (E-ACHIZIŢII)
	
	5.11
	Capitolul IV se completează cu descrierea procesului, după cum urmează:
„La inițierea unei proceduri de achiziție în domeniul tehnologiei informației și comunicațiilor, SI RSAP preia sau verifică, prin interoperabilitate, datele necesare privind poziția TIC și statutul coordonării acesteia din sistemul Sistemul informațional „Planificarea bugetului”. Autoritatea transmite prin SI RSAP documentația aferentă procedurii către Instituția Publică „Agenția de Guvernare Electronică”. Reprezentantul desemnat al AGE examinează documentația și înregistrează avizul, care se generează din datele sistemului și se semnează electronic prin MSign. Sistemul asociază avizul procedurii de achiziție și datelor relevante privind poziția TIC, păstrează istoricul și transmite statutul necesar către Sistemul informațional integrat al finanțelor publice. Pentru achizițiile desfășurate în afara SI RSAP, inclusiv cele realizate potrivit procedurilor specifice ale donatorilor sau organizațiilor internaționale, sistemul asigură înregistrarea datelor minime necesare privind coordonarea și contractul, fără a condiționa inițierea procedurii în SI RSAP.”
	Nu se acceptă
Proiectul propus spre avizare nu constituie în sine un act de normativ de reglementare a procesului de achiziție publică. 
Prevederile propuse vor fi integrate în Normele de punere în aplicare a Legii nr. 325/2025 sau într-un proiect de modificare a HG nr. 544/2019.

	HG nr. 123/2026
În contextul HG
	
	6.
	Propunerea vizează exclusiv autoritățile și instituțiile cărora li se aplică Hotărârea
Guvernului nr. 544/2019 și nu instituie obligații noi, ci urmărește executarea prin mijloace tehnice a obligațiilor deja în vigoare. Condițiile de detaliu privind coordonarea și avizarea, inclusive termenele, efectele și consecințele neemiterii avizului în termen, urmează a fi stabilite prin modificarea Hotărârii Guvernului nr. 544/2019. Terminologia utilizată pentru actul prin care AGE se pronunță asupra coordonării urmează, de asemenea, a fi unificată prin actul normativ respectiv.
	Se ia act

	HG nr. 123/2026
În contextul HG
	
	7.
	Semnalăm, totodată, că Ordinul ministrului finanțelor nr. 121/2023, cu modificările
ulterioare, condiționează prezentarea contractelor spre înregistrare la trezoreriile regionale de transmiterea prealabilă către Agenția Achiziții Publice a Deciziei de atribuire și a Dării de seamă, documente care nu sunt generate pentru toate achizițiile exceptate de la aplicarea prevederilor legale naționale. Corelarea ordinului cu cerința de transmitere către trezorerie a datelor contractelor semnate în afara sistemului urmează a fi asigurată la nivelul cadrului normativ al Ministerului Finanțelor.
	Se ia act
Din momentul ce contractul va fi generat de sistem și transmis automat în sistemul trezorerial OMF nr. 121/2023 va fi abrogat. Contractele semnate în afara sistemului vor deveni o excepție iar datele contractului vor fi întroduse de AC în SI RSAP manual pentru a fi transmise în SI „Trezoreria”.

	HG nr. 123/2026
În contextul HG
	
	8.
	Având în vedere că procedura de achiziție pentru dezvoltarea SI RSAP nu a fost inițiată, iar specificațiile tehnice detaliate urmează a fi revizuite, considerăm oportună reflectarea corelată a cerințelor în Concept și în documentația tehnică. Aceasta trebuie să prevadă rolul AGE ca autoritate specializată de coordonare pentru achizițiile TIC, regulile de identificare a procedurilor supuse coordonării, etapa de coordonare a documentației, transmiterea statutului către sistemele Ministerului Finanțelor și includerea Hotărârii Guvernului nr. 544/2019 în lista actelor normative aplicabile.
	Se ia act
Sarcina tehnică stabilește crearea cabinetelor personale pentru autoritățile de supraveghere și coordonare, respectiv la detalierea funcționalităților, repartizarea rolurilor pe interiorul autorității, structura avizului/notificării, verificarea și autorizarea finală a implementării recomandărilor înaintate vor fi detaliate de IP CTIF la momentul configurării cabinetului dedicat atribuțiilor AGE.

	HG nr. 123/2026
În contextul HG
	
	9.
	Recomandăm, totodată, analizarea posibilității de a integra în cadrul SI RSAP fluxurile aferente competențelor Autorității Naționale pentru Soluționarea Contestațiilor (ANSC), astfel cum rezultă din Legea nr. 131/2015 privind achizițiile publice. Din examinarea legii, au fost identificate următoarele fluxuri operaționale care ar putea fi avute în vedere pentru o eventuală integrare:
- Fluxul de anulare a procedurii de achiziție publică după comunicarea rezultatului. Potrivit art. 71 alin. (2) din Legea nr. 131/2015, autoritatea contractantă poate decide anularea procedurii din proprie inițiativă doar până la data transmiterii comunicării privind rezultatul achiziției; după acest moment, anularea procedurii revine în competența exclusivă a ANSC, inclusiv în situația în care a fost depusă o ofertă după termenul-limită din motive imputabile exclusiv autorității contractante.
Potrivit art. 71 alin. (3), decizia de anulare emisă de ANSC nu generează obligații de despăgubire față de participanți, cu excepția restituirii garanțiilor pentru ofertă și de bună execuție.
- Fluxul de soluționare a contestațiilor și incidența acestuia asupra încheierii contractului.
Potrivit art. 85 din Legea nr. 131/2015, soluționarea contestațiilor privind atribuirea contractelor de achiziții publice este reglementată de Legea nr. 20/2026 privind remediile și căile de atac în materie de atribuire a contractelor de achiziții publice, sectoriale și de concesiune, articolele 80–84 și 86–88 din Legea nr. 131/2015 fiind abrogate. Potrivit art. 32 și art. 74 alin. (9), contractile de achiziții publice pot fi încheiate numai după expirarea termenelor de așteptare aferente căilor de atac, perioadă în care deciziile autorității contractante pot fi contestate la ANSC.
- Fluxul de suspendare a procedurii de atribuire. Potrivit art. 35 alin. (6) din Legea nr. 131/2015, în cazul unei decizii de suspendare a procedurii, autoritatea contractantă extinde termenul de deschidere a candidaturilor/ofertelor față de data/ora stabilite inițial. Potrivit art. 68 alin. (7) lit. c), în cazul suspendării sau anulării procedurii fără încheierea unui contract, autoritatea contractantă este obligată să restituie imediat documentul de garanție pentru ofertă.
Reflectarea acestor fluxuri ar permite, odată cu conectarea ANSC la SI RSAP, evidența statutului contestațiilor, calcularea și afișarea termenelor de așteptare, precum și restituirea sau blocarea garanțiilor în funcție de statutul procedurii. Precizăm că propunerea are caracter de recomandare, urmând ca oportunitatea și modalitatea concretă de integrare să fie stabilite de autor, inclusiv prin consultarea ANSC cu privire la disponibilitatea și formatul datelor. În acest sens, AGE își exprimă disponibilitatea de a organiza, în comun cu Ministerul Finanțelor (Instituția Publică „Centrul de Tehnologii Informaționale în Finanțe") și cu Autoritatea Națională pentru
Soluționarea Contestațiilor, o ședință tehnică dedicată examinării aspectelor descrise și a modalității în care ar putea fi reflectate în Conceptul și în specificațiile tehnice ale SI RSAP.
	Se ia act
SI RSAP prevede crearea cabinetului personal al ANSC similar cabinetul AGE cu funcționalitățile ce reiese din cadrul normativ cu referire la contestații. Astfel SI RSAP va asigura depunerea contestației, implementarea deciziilor de suspendare, anulare a procedurii, funcționalități pentru AC de remediere și raportare către ANSC.
SI RSAP nu va conține funcționalități a procesului intern de examinare a contestației de către ANSC, care vor fi dezvoltate într-un sistem separat a Autorității, dar va fi asigurat schimbul de date între ambele sisteme.



